
Na podlagi 63. člena Zakona o javnih uslužbencih (Uradni list RS, št. 32/25 - v nadaljnjem besedilu: ZJU-1) Mestna občina Ljubljana objavlja

javni natečaj za 2 (dve) prosti uradniški delovni mesti v Mestni upravi Mestne občine Ljubljana

občinski redar višji svetovalec v Odseku za redarstvo v Mestnem redarstvu (šifra DM: 782)

Kandidati, ki se bodo prijavili na prosto delovno mesto, morajo izpolnjevati naslednje pogoje:
· najmanj visokošolsko strokovno izobraževanje (prejšnje)/visokošolska strokovna izobrazba (prejšnja); najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
· najmanj 4 leta delovnih izkušenj;
· opravljeno obvezno usposabljanje za imenovanje v naziv;
· strokovni izpit iz upravnega postopka;
· preizkus znanja za vodenje in odločanje v prekrškovnem postopku;
· strokovno usposabljanje in preizkus znanja za opravljanje nalog občinskega redarstva in za uporabo pooblastil občinskega redarja
· državljanstvo Republike Slovenije;
· znanje uradnega jezika;
· ne smejo biti pravnomočno obsojeni na nepogojno kazen več kot šest mesecev zapora zaradi naklepnega kaznivega dejanja, ki se preganja po uradni dolžnosti;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Za delovna mesta ali nazive, za katere se ne zahteva izobrazba, pridobljena po študijskem programu druge stopnje, ali izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij, se predpisane delovne izkušnje skrajšajo za tretjino, če naloge na tem delovnem mestu opravlja javni uslužbenec, ki ima izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Pri izbranem kandidatu se bo preverjalo, ali ima opravljeno usposabljanje za imenovanje v naziv (oziroma ali se mu usposabljanje na podlagi 101. člena ZJU-1 prizna) in opravljeno strokovno usposabljanje in preizkus znanja za opravljanje nalog občinskega redarstva in za uporabo pooblastil občinskega redarja. V nasprotnem primeru bo moral izbrani kandidat v skladu s prvim odstavkom 100. člena ZJU-1 in drugim odstavkom 22. člena Zakona o občinskem redarstvu (Uradni list RS, št. 139/06 in 9/17) najpozneje v enem letu od sklenitve pogodbe o zaposlitvi opraviti usposabljanji in preizkus, na katera ga bo napotil predstojnik. Dokler javni uslužbenec ne opravi strokovnega usposabljanja in preizkusa znanja, je v skladu z 22. členom Zakona o občinskem redarstvu občinski redar - pripravnik in ne sme samostojno opravljati nalog občinskega redarja.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu z 31. členom Zakona o splošnem upravnem postopku (Uradni list RS št. 24/2006-UPB2, 105/2006-ZUS-1, 126/2007, 65/2008, 8/2010, 82/13, 175/20 – ZIUOPDVE, 3/22 – ZDeb in 85/25), opraviti najkasneje v šestih mesecih od sklenitve delovnega razmerja. Če ima kandidat opravljen pravniški državni izpit, se šteje, da ima opravljen izpit iz upravnega postopka druge stopnje.

Delovno področje: 
· neposredno opravljanje nalog in izvajanje pooblastil na podlagi zakona, ki ureja občinsko redarstvo ter nalogami, določenimi v občinskem programu varnosti
· sodelovanje pri oblikovanju sistemskih rešitev in drugih najzahtevnejših gradiv
· samostojna priprava zahtevnih analiz, razvojnih projektov, informacij, poročil in drugih zahtevnih gradiv
· vodenje in odločanje v prekrškovnem postopku in zahtevnih upravnih postopkih
· vodenje najzahtevnejših upravnih postopkov
· samostojno opravljanje drugih zahtevnejših nalog
· nadzor nad izvajanjem zakonov in odlokov občine ter izvajanje pooblastil iz stvarne pristojnosti občinskega redarstva
· sodelovanje pri načrtovanju, organiziranju in izvajanju nadzora operativnega dela v odseku
· sodelovanje in usklajevanje notranje organizacijskih enot in sodelovanje z drugimi organi.
 
Prednost pri izbiri bodo imeli kandidati, ki imajo delovne izkušnje na področju urejanja in nadzora cestnega prometa, prekrškovnega prava ter na področju zagotavljanja javne varnosti.

Izbrani kandidat bo delo na delovnem mestu višji svetovalec opravljal v nazivu občinski redar višji svetovalec III z možnostjo napredovanja v naziv občinski redar višji svetovalec II in občinski redar višji svetovalec I. Izbrani kandidat bo sklenil pogodbo o zaposlitvi za delovno mesto občinski redar višji svetovalec, za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal v prostorih Mestnega redarstva, Proletarska 1, Ljubljana oz. v drugih uradnih prostorih Mestne občine Ljubljana. 

Izhodiščni plačni razred za navedeno delovno mesto je 20. Osnovna bruto plača na podlagi trenutno veljavne plačne lestvice znaša 2.218,51 EUR bruto. Izbrani kandidat pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT).

V prijavi mora kandidat navesti: 
1. da izpolnjuje pogoj glede predpisane izobrazbe, iz katere morata biti razvidna raven in smer izobrazbe, datum (dan, mesec, leto) in ustanova, na kateri je bila izobrazba pridobljena;
2. delovne izkušnje, iz katerih je razvidno izpolnjevanje pogoja glede predpisanih delovnih izkušenj z opredelitvijo časa opravljanja dela in zahtevnosti dela glede na raven izobrazbe, ki se zahteva za opravljanje tega dela. V prijavi kandidat navede datum (dan, mesec, leto) sklenitve in datum prenehanja delovnega razmerja oziroma dela (dan, mesec, leto) pri posameznemu delodajalcu ter kratko opiše delo (z navedbo stopnje zahtevnosti del in nalog, npr. ali gre za IV., V., VI., VII. stopnjo zahtevnosti), ki ga je opravljal pri tem delodajalcu;
3. da ima opravljeno usposabljanje za imenovanje v naziv (če ga je kandidat opravil);
4. da ima opravljen strokovni izpit iz upravnega postopka (če ga je kandidat opravil);
5. da ima opravljen preizkus znanja za vodenje in odločanje v prekrškovnem postopku;
6. da ima opravljeno strokovno usposabljanje in preizkus znanja za opravljanje nalog občinskega redarstva in za uporabo pooblastil občinskega redarja (če ga je kandidat opravil).

Prijavi mora kandidat priložiti podpisano izjavo, da:
· je državljan Republike Slovenije,
· ni bil pravnomočno obsojen na nepogojno kazen več kot šest mesecev zapora zaradi naklepnega kaznivega dejanja, ki se preganja po uradni dolžnosti,
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti, 
· za namen tega natečajnega postopka dovoljuje Mestni občini Ljubljana pridobitev podatkov iz uradnih evidenc iz prve, druge in tretje alineje izjave. V primeru, da ne soglaša, bo moral sam predložiti ustrezno dokazilo.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Zaželeno je, da je prijava na prosto delovno mesto pripravljena na prijavnem obrazcu, ki je priloga te objave, z natančno izpolnjenimi rubrikami. 

V izbirni postopek se v skladu s 65. členom ZJU-1 uvrsti kandidat, ki pošlje pravočasno in popolno prijavo ter izkazuje izpolnjevanje natečajnih pogojev na podlagi prijave. Če je vloga nepopolna, se kandidata skladno s tretjim odstavkom 65. člena ZJU-1 ne poziva k dopolnitvi.

Kandidat odda prijavo elektronsko, na priloženem prijavnem obrazcu (zaželeno) in s priloženo podpisano izjavo o izpolnjevanju pogojev z označbo: »javni natečaj, občinski redar višji svetovalec, številka: 1100-74/2026« po objavi na spletni strani Mestne občine Ljubljana in na Zavodu RS za zaposlovanje na elektronski naslov: glavna.pisarna@ljubljana.si, pri čemer veljavnost prijave ni pogojena z elektronskim podpisom. Rok za vlaganje prijav se izteče 22. 7. 2026.

Šteje se, da prijava kandidata, ki ni bila oddana na ta način, ni bila vložena.

Obveščanje v postopku javnega natečaja poteka po elektronski poti na elektronski naslov kandidata, s katerega je poslal prijavo na javni natečaj, ali ki ga je za namen obveščanja v postopku navedel v prijavi.

Obvestilo o končanem javnem natečaju bomo objavili na spletnih straneh www.ljubljana.si. 

Informacije o izvedbi javnega natečaja daje Bernard Jazbar, telefon: 01/306-44-53, informacije z delovnega področja pa Bojan Petek, telefon: 01/306-16-03. 

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. 


Številka: 1100-74/2026-1
Datum: 14. 7. 2026

